Most Read
TSHEPISO MOROKOLO // March 23, 2021
THEKNOLOTŠI E KAONAFADITŠE MOKGWA WA GO RUTA
MOHODI, HaManthata: Sekolo sa fase sa Rapoho mo Mohodi HaManthata ka ntle ga Mogwadi (Dendron) se gata ka mošito o tee le diphetogo tšeo di tlišitšwego ke theknolotši. Sekolo se se fetile maemong a go diriša letlapa la go ngwalwa ka tšhoko go ya go letlapa le lešweu la theknolotši la go diriša mohlagase. Letlapa leo le ngwalwa feela ka pene yeo e diretšwego lona.
MMEGI WA SEIPONE // April 22, 2020
PANKA YA DIJO E BUTŠWE!
POLOKWANE:Tonakgolo ya Limpopo, Chupu Mathabatha, gammogo le Meyaphethiši wa Masepala wa Selete sa Capricorn ba tsogile ba bula panka ya dijo lepatlelong la dipapadi la Peter Mokaba lehono ka Laboraro la 22 Moranang 2020.
MOGAU MATSEMELA // April 08, 2020
HLE IPOLOKE GO ‘COVID-19’!
Presitente Matamela Ramaphosa o tsebagaditše kiletšo ya mesepelo le mekgobokano gore batho ba dule ka magaeng matšatši a 21 (26 Hlakola (Matšhe) – 16 Moranang (Aporele) ka nepokgolo ya go lwantšha le go fokotša phetetšo ya ‘Covid 19’.
MMEGI WA SEIPONE // June 21, 2020
NA KE BOIKARABELO BJA MANG?
E nngwe ya dithuto tšeo ke nagaganago gore bontši bja rena re a e tseba ka twatši ya khorona, ke gore e kwana le fao go nago le ditšhila. Go sa kgathalege gore na o di bitša ditšhila goba matšhila, fao twatši ya khorona e humanago matšhila, ke fao e nabago maoto Molepo ka go kwešiša gore e fihlile gae. Thuto yeo e tšwelelago go baetapele ka moka ke ya go re ‘hlapa diatla bonnyane metsotswana ye 20’, ‘tlotša diatla ka sebolayaditwatši kgafetšakgafetša’. Ka gona, karolo ya ntwa kgahlanong le leuba la twatši ya khorona, ke ntwa kgahlanong le ditšhila! Ga go dire bjoko goba tlhaologanyo gore o lwantšhe go phatlalala ga twatši ya khorona fela wa se laetše go tshwenywa ke matlakala le matšhila ao a tletšego gohle. Ntwa kgahlanong le twatši ya khorona ke ntwa kgahlanong le ditšhila!
MOGAU MATSEMELA // April 05, 2020
KOTSI YA ‘BLUE LIGHT’!
Theknolotši e gatetše pele. Setšhaba ka bontši se šomiša dikhompyutha, dillathekeng, dithelebišene le mabone ka mehutahuta.
MMEGI WA SEIPONE (Go tšwa go Business Insider, 02.03.2020 ka Shayanne Gal) // April 20, 2020
BOTELELE BJA BOPHELO BJA TWATŠI YA CORONA
Dipego tša kgauswi tšeo di laeditšego go hlatloga ga palo ya batho bao ba fetetšwego ke twatši ya corona, go ya ka ditsebi, di laetša gore twatši ye e ka ba e phatlalatšwa ke batho bao le go tseba gore ba fetetšwe ke twatši ba sa tsebego.
MOGALE SEKWELA // February 27, 2021
NNA KE SEROKI
DENNILTON: Ge a gola, toro ya Jane Makopole e be e le go ba morutišigadi efela a palelwa ke go fihlelela toro ye ka lebaka la tlhokego ya tšhelete.
O gotše a na le bokgoni bja go roka diaparo mme a tšeya sephetho sa go fetola bokgoni bjo gore bo mo šomele. Ka morago ga go fetša go ithuta go roka ga maleba, mosadi yo wa mengwaga ye 37 go tšwa Dennilton o ile a bula kgwebo yeo a e bitšago ‘Bolao Fashion’.
eng_Latn nso_Latn nso_Latn nso_Latn nso_Latn nso_Latn nso_Latn nso_Latn zho_Hans nso_Latn nso_Latn nso_Latn nso_Latn nso_Latn sot_Latn nso_Latn nso_Latn nso_Latn nso_Latn nso_Latn sot_Latn nso_Latn nso_Latn